पश्चिम बंगाल की मुख्यमंत्री पर तीखा वार करते हुए चौधरी ने आरोप लगाया कि बनर्जी ‘ट्रोजन होर्स (अपने स्वार्थ के लिए किसी का इस्तेमाल करना)’ की तरह व्यवहार कर रही हैं और संघीय मोर्चे का विचार सामने रख ‘एकजुट विपक्ष’ को विभाजित करने का प्रयास कर रही हैं ।चौधरी ने विभिन्न दलों के नेताओं से उन पर विश्वास नहीं करने की अपील की। उन्होंने दो पूर्व प्रधानमंत्रियों के नामों का जिक्र करते हुए आरोप लगाया, ‘‘उनका एकमात्र उद्देश्य भारत का प्रधानमंत्री बनना है। वह प्रधानमंत्री पद के लिए लालायित हैं। उनमें देवेगौड़ा लक्षण और गुजराल लक्षण हैं।’’